Стадионът се строи на мястото на преди това съществувалия „Стадион на десетилетието“ на източния бряг на река Висла. Поводът за неговото построяване е домакинството на Полша (заедно с Украйна) на европейското първенство по футбол през 2012 г. На Националния стадион във Варшава ще бъдат изиграни 3 срещи от груповата фаза на турнира (включително церемонията по откриването на първенството), четвъртфинал и полуфинал. Краят на строителните работи е предвиден за ноември 2011 г. Очаква се отборите на Легия Варшава и Полония Варшава да изберат да играят най-важните си мачове на стадиона.